17/10/2014 | Administración LocalMunicipal
Paderne
Bases técnico deportivo

O obxecto desta convocatoria é a selección dun/dunha TÉCNICO DEPORTIVO, dentro do programa de apoio o deporte regulado pola Convocatoria da Deputación da Coruña (B. O. P.14 de novembro de 2014) pola que se establecen o programa de subvencións a concellos e entidades locais para a contratación de persoal técnico deportivo durante o ano 2014 coa posibilidade de dar cobertura á praza subvencionada durante o período de 2015. A contratación farase baixo o réxime de laboral temporal. O contrato será a xornada completa con dispoñibilidade horaria. As funcións e tarefas que ha ser desempeñadas pola persoa seleccionada consistirán en desenvolver os programas deportivos do concello, e en especial o relacionado co deporte escolar e federado, realizar tarefas de apoio a xestión deportiva do concello, e as de carácter extraordinario como carnavales, campamentos de verán ou Nadal do concello ou en colaboración con outros concellos e colaborar nas campañas deportivas da Deputación e, estudar, elaborar e difundir os proxectos de animación deportiva e apoiar ao Departamento de Cultura e Deporte en todas as actuacións deportivas que se realicen ao longo do ano. O traballo realizarase por distintas parroquias do Concello, sendo necesario que o traballador dispoña dun vehículo para desprazarse por todo o termo municipal. As retribucións serán de 809,04 € brutos mensuais, incluída a parte proporcional das pagas extraordinarias. • Lei 7/2007, do 12 de abril, do Estatuto básico do empregado público. • Decreto lexislativo 1/2008, de 13 de marzo, polo que se aproba o texto refundido da Lei de Función Pública de Galicia • Lei 7/85, do 2 de abril, reguladora das bases do réxime local, na redacción dada pola Lei 11/99. • R. d. lexislativo 781/1986, do 18 de abril, que aproba o texto refundido das disposicións legais vixentes en materia de réxime local. • Lei 5/1997, do 22 de xullo, de administración local de Galicia. • Decreto 95/1991, do 20 de marzo, da Comunidade autónoma de Galicia pola que se aproba o regulamento de selección de persoal e Real decreto 364/1995, do 10 de marzo, polo que se aproba o regulamento xeral de ingreso do persoal ao servizo da administración do Estado. • Real decreto 896/1991, do 7 de xuño, que aproba as regras básicas e programas mínimos a que se debe axustar o procedemento de selección dos funcionarios da administración local. • Orde APU/1461/2002, do 6 de xuño, pola que se establecen as normas para a selección e nomeamento de persoal funcionario interino, e demais disposicións concordantes de aplicación. Duración: Ata o 31 de Decembro de 2014. Poderá ampliarse o contrato ata o 31 de decembro de 2015 no caso de que a convocatoria da subvención para o exercicio 2015 permita o cumprimento dos requisitos establecidos na mesma segundo o programa para o ano 2015, non variando os prevenidos sustancialmente para o presente exercicio. Para tomar parte nas probas selectivas, os aspirantes deberán reunir os seguintes requisitos, referidos todos e cada un deles á data na que remate o prazo de presentación de solicitudes. a) Ter a nacionalidade española ou ser nacional doutro Estado membro da U. E. ou daqueles Estados aos que se refire e nas condicións que establece o artigo 57 da Lei 7/2007 do 12 de abril, do Estatuto básico do empregado público. b) Posuír a capacidade funcional para o desenvolvemento das tarefas habituais da praza á que se aspira. c) Ter cumprida a idade de dezaseis anos e non exceder, no seu caso, da idade máxima de xubilación forzosa. d) Non ter sido separado, mediante expediente disciplinario, do servizo do Estado, das Comunidades Autónomas ou das Entidades Locais, nin estar inhabilitado por sentencia firme para o exercicio de funcións públicas. Idéntico requisito esixirase aos nacionais dos demais Estados membros da U. E., no seu caso. e) Estar en posesión dalgunha das seguintes titulacións: Licenciatura en Educación Física, diplomatura en Maxisterio, Educación Física ou técnico superior en Animación de Actividades Físicas e Deportivas. f) Estar en posesión do carné de conducir B1 g) Titulación suficiente para o exercicio de Socorrista expedido por Organismo Oficial. As solicitudes de participación nas distintas probas selectivas presentaranse mediante instancia dirixida ao Sr. alcalde do Concello de Paderne. Presentaranse no rexistro xeral do Concello de Paderne, durante o prazo de cinco días naturais contados a partir do seguinte ao da publicación do anuncio da convocatoria no Boletín Oficial da Provincial. As instancias tamén poderán remitirse en calquera das formas previstas no artigo 38.4 da Lei de réxime xurídico das administracións públicas e do procedemento administrativo común. Si a solicitude non se presenta no Rexistro do Concello de Paderne, debe enviarse constancia da mesma o fax 981797035 dentro dos días establecidos para a presentación de solicitudes. Á instancia achegaranse inescusablemente: a) Fotocopia do DNI ou documentación equivalente. b) Orixinal ou fotocopia compulsada do título esixido na base 5. e), 5. f) e 5. g) para participar neste proceso selectivo. c) Relación circunstanciada dos méritos que se aleguen, unindo á devandita relación os documentos xustificativos dos mesmos (orixinais ou fotocopias compulsadas), xa que non se tomarán en consideración, nin se avaliarán aqueles que non queden debidamente acreditados, en todos os seus extremos, no momento da presentación da instancia e dentro do prazo conferido para a súa presentación. Rematado o prazo de presentación de instancias, o alcalde, ou órgano delegado, ditará resolución na que se aprobará a listaxe provisional de admitidos e excluídos que se fará pública no Taboleiro de edictos municipal, concedéndose un prazo de tres días hábiles para os efectos de reclamacións dos participantes. As reclamacións, se as houbera, serán resoltas na resolución pola que se aprobe a listaxe definitiva, que se publicará do mesmo xeito que a provisional. Nesta mesma resolución figurará a composición do tribunal, lugar, data e hora do desenvolvemento do concurso. No caso de que, por circunstancias excepcionais, houbese que modificar o lugar, a data ou a hora da realización do concurso, publicarase de igual xeito no Taboleiro de edictos municipal. O tribunal cualificador do proceso selectivo será designado polo alcalde- presidente e estará integrado por: Presidente: O funcionario ou persoal laboral da Corporación que se nomee. Secretario: O funcionario ou persoal laboral da Corporación que se nomee. Vogais: Tres vogais designados pola Alcaldía ou órgano delegado. Poderá formar parte do Tribunal, con voz pero sen voto, un representante da Deputación Provincial. O tribunal poderá dispoñer a incorporación de asesores especialistas para as probas en que así o estime necesario ou axeitado. Os ditos asesores actuarán con voz e sen voto, e limitaranse ao exercicio das especialidades técnicas en base ás cales colaboran co tribunal. O Tribunal cualificador queda facultado para resolver as dúbidas que se presenten e tomar os acordos necesarios para a boa orde do Concurso en todo o non previsto nestas Bases. Os aspirantes serán convocados á entrevista en único chamamento e por orde alfabética, e serán excluídos do proceso selectivo os que non comparezan, agás os casos debidamente xustificados e libremente apreciados polo tribunal. A publicación dos sucesivos anuncios relativos ao desenvolvemento desta convocatoria, efectuarase no taboleiro de anuncios da Corporación.10.1.- Concluídas as probas, o tribunal publicará a relación de aprobados por orde descendente de puntuación, e elevará a devandita relación, xunto coa acta da última sesión, á Alcaldía ou órgano delegado quen efectuará a contratación.10.2.- No prazo de cinco días naturais a contar desde o seguinte a aquel no que se fixeron públicas as listas, os aspirantes aprobados deberán presentar na Área de Persoal do Concello a seguinte documentación: 1. Orixinal do seu documento nacional de identidade ou documentación equivalente.2. Orixinal do título ou diploma en base ao cal se procedeu á admisión, ou ben xustificante de ter cumpridos todos os requisitos para a expedición do mesmo. Se estes documentos se expediran despois da data de remate do prazo de presentación de instancias, deberán xustificarse á data na que finalizaron os correspondentes estudios.3. Recoñecemento médico acreditativo de posuír a capacidade funcional para o desempeño das tarefas habituais da praza á que se opta.4. Declaración xurada de non ter sido separado, mediante expediente disciplinario, do servizo do Estado, das Comunidades Autónomas ou das Entidades locais, nin atoparse inhabilitado para o exercicio de funcións públicas por sentencia firme.5. Declaración xurada de non atoparse incurso en ningún dos supostos de incapacidade específica consonte á normativa vixente.6. Declaración xurada de non incorrer en ningún dos supostos de incompatibilidade establecidos na lexislación sobre a materia.7. Orixinal da cartilla da seguridade social (no caso de ter estado de alta). 10.3.- Ante a imposibilidade, debidamente xustificada, de presentar a documentación requirida, poderá acreditarse que se reúnen as condicións esixidas na convocatoria, mediante calquera medio de proba admisible en dereito.10.4.- Quen dentro do prazo indicado e salvo casos de forza maior non presentara a documentación, non poderá ser contratado, quedando anuladas todas as súas actuacións, sen prexuízo da responsabilidade na que puideran incorrer por falsidade na súa instancia.10.5.- Cumpridos os requisitos referidos, o alcalde ou órgano delegado realizará a contratación do aspirante proposto.10.6.- O aspirante co que se formalice a contratación estará obrigado a prestar a súa xornada de traballo na medida e forma requiridas polo interese do servizo, con horario de mañá ou tarde, ou fraccionando a xornada se fora preciso. Quedará sometido a un período de proba co alcance previsto no artigo 14 do Estatuto dos Traballadores. Para a cobertura de prazas con carácter interino ou a celebración de contratos laborais con carácter temporal poderá acudirse ao proceso selectivo finalizado ao abeiro desta convocatoria ou doutros anteriores nos que houbera aspirantes que, superando algún dos exercicios, non obtiveran praza, debendo optarse polos aspirantes que superaran maior número de probas e que acumulen mellor puntuación. Cando un dos aspirantes incluídos na listaxe fose chamado para ocupar un posto, ao rematar o período de contratación recuperará o seu lugar inicial na mesma, de xeito que pode ser chamado novamente para outra contratación, agás renuncie expresamente á súa incorporación. Contra esta resolución, que pon fin á vía administrativa, poderase interpoñer recurso contencioso-administrativo ante a Sala do contencioso-administrativo do Tribunal Superior de Xustiza de Galicia no prazo de dous meses contados a partir do días seguinte á recepción da presente notificación (artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa), ou ben, previamente e con carácter potestativo, recurso de reposición ante o órgano autor da disposición impugnada, no prazo dun mes (artigo 116 da Lei 30/1992, do 26 de novembro), sen prexuízo de que os interesados poidan exercitar, no seu caso, calquera outro que estimen procedente. Constará de dúas fases: valoración de méritos e entrevista curricular. Todos os méritos obxecto de valoración deberán ser achegados dentro do prazo de presentación de instancias. a) Outras titulacións de carácter deportivo relacionadas co traballo a desempeñar polo animador deportivo, distintas da achegada como requisito para participar nesta convocatoria e emitidos por centros educativos e organismos homologados para o efecto: -Ter licenza recoñecida como adestrador en deportes federados: --Nivel 1 ou similar (categorías inferiores) …. 1 puntos. --Nivel 2 ou similar (categorías ata sénior rexional) …. 2 puntos. --Nivel 3 ou similar (categoría sénior nacional) …….…. 2,50 puntos. A Puntuación máxima neste apartado: 2,5 b) Cursos, seminarios, e xornadas relacionados coas funcións propias do posto obxecto desta convocatoria. - Por cada curso de 10 a 50 horas: 0,10 puntos - Por cada curso de 51 a 100 horas: 0,25 puntos - Por cada curso de máis de 100 horas: 0,50 puntos. Os diplomas ou documentos que acrediten a realización dos cursos deberán expresar a súa duración en horas e expresar con suficiente claridade o seu contido básico. Dentro da denominación de “curso” entenderanse incluídos os “seminarios”, “xornadas” e “simposios” e termos equivalentes. Só se estimarán os cursos impartidos por organismos da administración, institucións públicas ou centros homologados para o efecto. Non se acumularan as horas que sobren de cada curso a efectos de puntuación. A puntuación máxima neste apartado será de 3 puntos. c) Coñecemento da lingua galega: - Curso de perfeccionamento ou CELGA 4: 0,25 - Curso de CELGA 5.: 1 punto. De acreditar os dous cursos valorarase só o de maior puntuación. - Curso de linguaxe administrativa galega medio: 0,50 puntos - Curso de linguaxe administrativa superior: 0, 75 puntos. A puntuación máxima neste apartado será de 2 puntos d) Experiencia laboral - Servizos prestados en postos de igual natureza nas Administracións Públicas: 0,10 puntos por mes de servizo completo - Servizos prestados en postos de igual natureza en empresas privadas: 0,05 puntos por mes de servizo completo. Os méritos alegados polos aspirantes deberán acreditarse do seguinte xeito: - Os servizos prestados na administración pública, mediante certificación expedida pola autoridade ou funcionario competente, que reflicta o corpo ou grupo profesional de pertenza así como as funcións realizadas, contratos de traballo debidamente rexistrados, ou certificado de empresa. Deberá acompañarse como xustificante a vida laboral expedido polo Organismo Competente da Seguridade Social. - Os servizos prestados en empresas privadas, mediante presentación do modelo oficial de certificado de empresa ou certificado de vida laboral aos que se deberán acompañar, inescusablemente, os contratos de traballo debidamente rexistrados. A estes efectos non se computarán os servizos que prestara simultaneamente con outros igualmente alegados e reduciranse proporcionalmente os prestados a tempo parcial. Non se computarán servizos inferiores ao mes considerando este de trinta días. A puntuación máxima neste apartado será de 2,5 puntos Entrevista curricular sobre as funcións a realizar valorada cun máximo de 2,5 puntos. A cualificación final será o resultado de sumar a puntuación obtida na fase de valoración de méritos alegados e debidamente xustificados e a entrevista curricular. Dado que en ningún caso o número de aprobados pode ser maior que o número de prazas convocadas, resultara seleccionado aquel aspirante que obtivera maior puntuación. Paderne, 10 de outubro de 2014 O Alcalde- Presidente Asdo.: César Longo Queijo Dº/Dª. titular do DNI nº., e con enderezo a efectos de notificación, en., CP., Teléfono:. Que solicito ser admitido/a para as probas de proceso selectivo por concurso correspondente a un posto de TECNICO DEPORTIVO, de acordo coa convocatoria publicada no B. O. P. Declaro coñece-las Bases reguladoras desta convocatoria. Que reúno todos os requisitos esixidos na Base cuarta. Que achego a esta solicitude, de acordo coas citadas bases, a documentación seguinte:  Fotocopia do carné de identidade.  Fotocopia do título académico exisido  Fotocopia do carné de conducir  Fotocopia do título de Socorrista  Fotocopia de cursos de formación  Fotocopia de título ou cursos que acredite o coñecemento da lingua galega.  Outros méritos En Base ó exposto: A miña inclusión no proceso selectivo, convocado polo Concello de Paderne. Paderne,. de. de 2014 Sr. Alcalde do Concello de Paderne